CELEX: 32022D0105
Language: et
Date: 2022-01-19 00:00:00
Title: Poliitika- ja julgeolekukomitee otsus (ÜVJP) 2022/105, 19. jaanuar 2022, millega nimetatakse ametisse Kesk-Aafrika Vabariigis läbiviidava Euroopa Liidu ÜJKP sõjalise väljaõppemissiooni (EUTM RCA) ELi missiooni vägede juhataja ja tunnistatakse kehtetuks otsus (ÜVJP) 2021/1435 (EUTM RCA/1/2022)

27.1.2022   
               
               
                  ET
               
               
                  Euroopa Liidu Teataja
               
               
                  L 18/9
               
            
         POLIITIKA- JA JULGEOLEKUKOMITEE OTSUS (ÜVJP) 2022/105,
         19. jaanuar 2022,
         millega nimetatakse ametisse Kesk-Aafrika Vabariigis läbiviidava Euroopa Liidu ÜJKP sõjalise väljaõppemissiooni (EUTM RCA) ELi missiooni vägede juhataja ja tunnistatakse kehtetuks otsus (ÜVJP) 2021/1435 (EUTM RCA/1/2022)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 19. aprilli 2016. aasta otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA), (1) eriti selle artikli 5 lõiget 1,
         ning arvestades järgmist:
         
                     (1)
                  
                  
                     Otsusega (ÜVJP) 2016/610 volitas nõukogu poliitika- ja julgeolekukomiteed tegema kooskõlas Euroopa Liidu lepingu artikliga 38 asjakohaseid otsuseid EUTM RCA poliitilise kontrolli ja strateegilise juhtimise kohta, sealhulgas võtma vastu otsused järgmiste ELi missiooni vägede juhatajate ametisse nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 26. augustil 2021 vastu otsuse (ÜVJP) 2021/1435, (2) millega nimetati EUTM RCA ELi missiooni vägede juhatajaks brigaadikindral Jacques LANGLADE DE MONTGROS.
                  
               
                     (3)
                  
                  
                     Belgia sõjaväevõimud tegid 27. oktoobril 2021 ettepaneku nimetada alates 4. veebruarist 2022 brigaadikindral Jacques LANGLADE DE MONTGROS’ järglasena EUTM RCA ELi missiooni vägede juhatajaks brigaadikindral Jacky CABO.
                  
               
                     (4)
                  
                  
                     23. novembril 2021 leppis ELi sõjaline komitee kokku, et poliitika- ja julgeolekukomiteel soovitatakse kõnealune ettepanek heaks kiita.
                  
               
                     (5)
                  
                  
                     Tuleks teha otsus brigaadikindral Jacky CABO ametisse nimetamise kohta. Lisaks tuleks otsus (ÜVJP) 2021/1435 kehtetuks tunnistada.
                  
               
                     (6)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Brigaadikindral Jacky CABO nimetatakse Kesk-Aafrika Vabariigis läbiviidava Euroopa Liidu ÜJKP sõjalise väljaõppemissiooni (EUTM RCA) ELi missiooni vägede juhatajaks alates 4. veebruarist 2022.
         
         
            Artikkel 2
            Otsus (ÜVJP) 2021/1435 tunnistatakse kehtetuks alates 4. veebruarist 2022.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 19. jaanuar 2022
            
               
                  Poliitika- ja julgeolekukomitee nimel
               
               
                  eesistuja
               
               D. PRONK
            
         
         
            (1)  ELT L 104, 20.4.2016, lk 21.
         
            (2)  Poliitika- ja julgeolekukomitee 26. augusti 2021. aasta otsus (ÜVJP) 2021/1435, millega nimetatakse ametisse Kesk-Aafrika Vabariigis läbiviidava Euroopa Liidu ÜJKP sõjalise väljaõppemissiooni (EUTM RCA) ELi missiooni vägede juhataja ja tunnistatakse kehtetuks otsus (ÜVJP) 2020/1250 (EUTM RCA/1/2021) (ELT L 312, 3.9.2021, lk 1).